Na 3. sjednici Gradskog vijeća Grada Ploča vijećnica Tatjana Pavić postavila je pitabnje gradonačelniku Miši Krstičeviću u svezi rezultata revizije koju je naručio stupanjem na dužnost.
– Revizija nema za cilj inkriminirati rad bivše gradske vlasti i bivšeg gradonačelnika, niti direktore gradskih tvrtki koji su politički postavljeni, već da nam da smjernice kako bi Grad izvukli iz financijskih dubioza. Grad i tvrtke u vlasništvu su bile poligoni za uhljebljivanje. Nalaze revizije predat ćemo i DORH-u kako bi se utvrdilo ima li elemenata kaznenih djela, kazao je gradonačelnik Krstičević.